天王補心丹

天王補心丹是中醫藥學傳統方劑 。 同名方約有9首 。 《 校注婦人良方 》 卷六 ： 人蔘 （ 去蘆 ） 、 玄蔘 、 丹蔘 、 茯苓 、 遠志 、 桔梗各五錢 ， 生地黃四兩 ， 當歸酒浸 、 五味 、 天門冬 、 麥門冬去心 、 柏子仁 、 酸棗仁炒各一兩 。 上爲末 ， 煉蜜爲丸 ， 如梧桐子大 ， 用硃砂爲衣 。 每服二三十丸 ， 臨臥竹葉煎湯送下 。 《 攝生祕剖 》 ： 酸棗仁 、 柏子仁炒 、 當歸身酒洗 、 天門冬去心 、 麥門冬去心各二兩 、 生地黃酒洗 ， 四兩 、 人蔘去蘆 、 丹蔘微炒 、 玄蔘微炒 、 白茯苓去皮 、 五味子烘 、 遠志去心 ， 炒 、 桔梗各五錢 。 上藥爲末 ， 煉蜜丸如梧子大 ， 硃砂用三五錢爲衣 ， 空心白滾湯下三錢 （ 9g ） ， 或圓眼湯俱佳 。 忌胡荽 、 大蒜 、 蘿蔔 、 魚腥 、 燒酒 。 本方爲滋補心陰的主要方劑 。 主治 ： 陰虛血少 ， 神志不安證 。 心悸失眠 ， 虛煩神疲 ， 夢遺健忘 ， 手足心熱 ， 口舌生瘡 ， 舌紅少苔 ， 脈細而數 。 功用 ： 滋陰養血 ， 補心安神 。